b'\n_START_ARTICLE_\nLuther Vandross\n_START_SECTION_\n\xc5\xbdivotopis\n_START_PARAGRAPH_\nNa strednej \xc5\xa1kole bol \xc4\x8dlenom skupiny Shades of Jade. \xc5\xa0tudoval na Western Michigan University, ale po jednom roku sa rozhodol od\xc3\xads\xc5\xa5 a venova\xc5\xa5 sa naplno hudobnej kari\xc3\xa9re. Profesion\xc3\xa1lnu kari\xc3\xa9ru za\xc4\x8dal ako vokalista na nahr\xc3\xa1vkach a koncertoch r\xc3\xb4znych hudobn\xc3\xadkov, vr\xc3\xa1tane anglick\xc3\xa9ho spev\xc3\xa1ka Davida Bowieho (je tie\xc5\xbe spoluautorom jeho piesne "Fascination"). Svoj prv\xc3\xbd album, ktor\xc3\xbd dostal n\xc3\xa1zov Luther, vydal v roku 1976 za sprievodu rovnomennej skupiny. Za sprievodu tejto skupiny vydal e\xc5\xa1te plat\xc5\x88u This Close to You (1977). Svoj prv\xc3\xbd s\xc3\xb3lov\xc3\xbd album Never Too Much vydal roku 1981. Nasledoval rad \xc4\x8fal\xc5\xa1\xc3\xadch albumov._NEWLINE_Nikdy sa neo\xc5\xbeenil a nemal \xc5\xbeiadne deti. Ve\xc4\xbea rokov sa m\xc3\xa9di\xc3\xa1 zaoberala jeho sexualitou, on s\xc3\xa1m v\xc5\xa1ak skuto\xc4\x8dnos\xc5\xa5 nikdy neprezradil. Mal probl\xc3\xa9my s cukrovkou a hypertenziou. V roku 2003 utrpel cievnu mozgov\xc3\xba pr\xc3\xadhodu a bol v k\xc3\xb3me. Nesk\xc3\xb4r sa vr\xc3\xa1til k verejn\xc3\xa9mu vystupovaniu, ale v roku 2005 vo veku 54 rokov zomrel.'